Настоящата Общинска програма на мерките за закрила на деца с изявени дарби от общинските училища през 2020 г. е разработена в съответствие с Наредба за условията и реда за осъществяване на закрила на деца с изявени дарби Обн. - ДВ, бр. 111 от 22.12.2003 г., в сила от 01.01.2004 г., приета с ПМС № 298 от 17.12.2003 г., чл. 5а, т. 1, 2 и 3 от Закона за закрила на детето, както и съобразно Програма на мерките за закрила на деца с изявени дарби от държавни, общински и частни училища през 2020 г., приета с Постановление № 50 на МС от 26.03.2020 г. (обн. в ДВ, бр. 30 /31.03.2020 г.). и Правилата за изготвяне на Национален календар за изяви по интереси на децата и учениците и за провеждане на изявите.

Закрила на деца с изявени дарби по смисъла на Наредбата за условията и реда за осъществяване на закрила на деца с изявени дарби (НУРОЗДИД) е система от мерки за насърчаване на творческите заложби и потребности на децата, която им осигурява финансово подпомагане и възможности за изява. Право на закрила има всяко дете с изявени дарби в областта на науката, изкуството или спорта.

**I. Мерки за насърчаване на деца с изявени дарби по наредбата на МОН**

|  |  |  |
| --- | --- | --- |
| **МЕРКИ ПО НАРЕДБАТА** | **ОБХВАТ НА МЕРКИТЕ** | **СТИМУЛИРАНЕ** |
| **1. Стимулиране на деца с изявени дарби по чл. 10 на НУРОЗДИД на МОН чрез предоставяне на стипендия** | **Ученик от VIII до XII клас от общинско училище, който до навършване на 18 години е класиран индивидуално през 2020 г. на първо, второ или трето място на национален или международен конкурс, олимпиада или състезание, включени в Програмата на МОН за 2020 г. съгласно чл.11, ал.1 от НУРОЗДИД.** | **Стипендия** |
| **1.1** Национални и международни конкурси, олимпиади или състезания, включени в Програмата на МОН за 2020 г., изготвена съгласно НУРОЗДИД. | Ученик от VIII до XII клас от общинско училище, който до навършване на 18 години е класиран индивидуално през 2020 г. на първо, второ или трето място на национален или международен конкурс, олимпиада или състезание, включени в Програмата на МОН за 2020 г., който е предоставил документ, удостоверяващ класирането в съответната възрастова група/ състезателна група/ категория/ вид/ жанр/ изкуство/ инструмент/ раздел / направление / учебен предмет/ наука/ проект/вид спорт/ спортна дисциплина. |
| 1.2 Национални и международни конкурси, олимпиади и състезания, за които се предоставя специална закрила | **Съгласно Програмата на МОН по чл. 11, ал. 1 от Наредбата за условията и реда за осъществяване на закрила на деца с изявени дарби за 2020 г., приета от Министерски съвет.**  |
| **Държавно финансиране: 12 месечна стипендия** |

**II. Други мерки за насърчаване на деца с изявени дарби.**

|  |  |  |
| --- | --- | --- |
| **МЕРКИ** | **ОБХВАТ НА МЕРКИТЕ** | **ФИНАНСИРАНЕ** |
| **1. Насърчаване на творческите заложби и потребности на децата чрез еднократно финансово подпомагане за класиране I, II или III място състезания, конкурси и олимпиади в КОО по чл. 10 от ЗСООМУП или в други състезания** отговарящи на т. 2.2.2. - пункт 2 от Правила за изготвяне на Национален календар за изяви по интереси на децата и учениците и за провеждане на изявите**.** | Ученик в дневна форма на обучение до 18 години в общинско училище, който е класиран през учебната 2019/2020 г. на **първо и/или второ и/или трето място във финалния етап на:**поне един* Национален конкурс или състезание, съизмерими с включените в Националния календар за извънучилищни дейности на МОН, в който са участвали представители на поне 10 административни области, отговарящи на изискванията на т. 2.2.2. - пункт 2 от Правила за изготвяне на Национален календар за изяви по интереси на децата и учениците и за провеждане на изявите (*Ако в състезанието са представени по-малко от 10 административно-териториални области, то постижението се приравнява на регионално ниво и не се стимулира)*

или в* Международен конкурс и/или състезание с участници най-малко три страни.

 *За постижения във финалните етапи на национални конкурси и състезания се предоставят документи удостоверяващи класирането и броя на административно-териториалните области, представени от свои участници в съответния конкурс или състезание.* *За постижения в международни конкурси и състезания се представят документни, удостоверяващи класирането и страните участнички.** Ученик в дневна форма на обучение до 18 годишна възраст в общинско училище, който е класиран през учебната 2019/2020 г. **индивидуално на първо и/или второ и/или трето** място в областен кръг на олимпиадите, от календара на МОН, представил документи, удостоверяващи класирането.
 | Еднократно финансово подпомагане на дете в размер до 200 лв. |
| **2. Насърчаване на творческите заложби и потребности на децата чрез финансово подпомагане със стипендия за класиране на първо място в най-малко три международни състезания, конкурси и олимпиади в КОО по чл. 10 от ЗСОООМУП или в други състезания от международен ранг.** | Ученик в дневна форма на обучение до 18 годишна възраст в общинско училище, който е класиран **индивидуално на първо място на финален етап в не по-малко от три** международни конкурса и състезания с участници най-малко от пет страни, извън календара на МОН, представил документи, удостоверяващи класирането и броя на страните участнички. | 12 месечна стипендия в размер на 100 лв. (12х100 = 1200 лв.) |
| **Общинско финансиране.** |

**ЗАБЕЛЕЖКА:**

**1. Финансирането на Програмата на мерките за закрила на деца с изявени дарби през 2020 г. на Община Горна Оряховица се осъществява от:**

 **Раздел I** –  **средства от държавния бюджет;**

 **Раздел II** –  **средства от общинския бюджет в размер на 15 000 (петнайсет хиляди) лева, съгласно Решение № 57 от Протокол № 5 от 30.01.2020 г. на Общински съвет град Горна Оряховица;**

**2. Кандидатстването по мерките в раздел II се разглежда в края на всяка година, от експертно-консултативната комисия, назначена със заповед на Кмета на общината, като всеки кандидат има право на 1 финансово стимулиране през годината.**

**3. За всяко изключение, несъответстващо в пълна степен на Програмата, Експертно - консултативната комисия приема решение за финансово подпомагане в рамките на осигурените средства.**

*\*****КОО*** – *Културно-образователни области.*

*\*\** ***ЗСООМУП*** – *Закон за степента на образование, общообразователния минимум и учебния план.*

*\*\*\** ***Национални конкурси и състезания***– *такива, в които са участвали представители на 10 и повече от административно-териториалните области в страната.*

**ИНЖ. ДОБРОМИР ДОБРЕВ**

*Кмет на Община Горна Оряховица*